ให้นมบุตรอยู่ สามารถกินยาตัวนี้ คีโตโคนาโซล (Ketoconazole) ได้ไหมคะ พอดีวันนี้ไปหามา ให้ยาตัวนี้มากินค่ะ แต่ลืมแจ้งว่าให้นมบุตรอยู่ค่ะ เลยอยากปรึกษาว่าจะมีผลต่อน้ำนมไหมคะ กินยาตัวนี้แล้ว สามารถให้นมลูกได้ปกติไหมคะ
สวัสดีค่ะ ยา Ketoconazole เป็นยาในกลุ่มยาฆ่าเชื้อรา โดยเป็นยาที่สามารถขับออกทางน้ำนมได้ แต่ยังไม่ทราบผลแน่นอนที่จะเกิดขึ้นต่อทารก ยังไม่เคยมีรายงานว่ามีอันตรายใดๆ แต่อย่างไรก็ตามควรหลีกเลี่ยงการให้นมบุตรในระหว่างที่ใช้ Ketoconazoleแนะนำกลับไปปรึกษาแพทย์ที่ดูแลอีกครั้ง เพราะว่าต้องดูข้อบ่งชี้และความรุนแรงของโรคด้วยค่ะ ว่าจำเป็นต้องรักษาด้วยยาตัวนี้ ตอนนี้เลยหรือไม่ หรือสามารถมีการรักษาแบบทาเฉพาะที่หรือยากลุ่มอื่นทดแทนการรักษาโรคที่เป็นอยู่ได้หรือไม่ค่ะ